НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

***ПРВА* ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ *ДОБАРА:* **Алуминијум сулфат-ТЕ Колубара**

- У ОТВОРЕНОМ ПОСТУПКУ -

ЈАВНА НАБАВКА **3000/1975/2017(2043/2017)**

 (број Број:5365.Е.03.04-547990/9-2017 од 27.12.2017 године)

*Обреновац, 27.12.2017 године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

***ПРВУ* ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку 3000/1975/2017(2043/2017)

**1**.

Тачка 3.1 конкурсне документације - **Kвалитет и техничке карактеристике( СПЕЦИФИКАЦИЈА)** допуњује се и гласи:

|  |
| --- |
| Квалитет испорученог алуминијум сулфата мора:* одговарати стандарду за Технички алуминијум сулфат JUS H.B1.103 (односно

„одговарајући“ SRPS стандард). * Испоручена роба мора бити у квалитету А који је горњим стандардом прописан
* Испоручена роба мора бити **у таблама** пакованим на палете
* Маса палете не треба да прелази 1500 килограма
* Робу у оквиру уговореног рока испоручивати по позиву наручиоца, једном месечно,

у количини од 12 тона.   |

**2.**

 Члан 6 Модел уговора – **Квантитативни пријем** допуњује се и гласи:

Продавац се обавезује да писаним путем обавести Купца о тачном датуму испоруке најмање 5 пет радних дана пре планираног датума испоруке.

Обавештење из претходног става садржи следеће податке: број Уговора, у складу са којим се врши испорука, датум отпреме, назив и регистарски број превозног средства којим се врши транспорт, количину, вредност пошиљке и очекивани час приспећа испоруке у место складиштења Купца, коме се добро испоручује.

Купац је дужан да, у складу са обавештењем Продавца, организује благовремено преузимање добра у времену од 08,00 до 14,00 часова.

Пријем предмета уговора констатоваће се потписивањем Записника о квантитативном пријему – без примедби и Отпремнице и провером:

* да ли је испоручена уговорена количина
* да ли су добра испоручена у оригиналном паковању
* да ли су добра без видљивог оштећења
* да ли је уз испоручена добра достављена комплетна пратећа документација наведена у конкурсној документацији.

У случају да дође до одступања од уговореног, Продавац је дужан да до краја уговореног рока испоруке отклони све недостатке а док се ти недостаци не отклоне, сматраће се да испорука није извршена у року.

Продавац је у обавези да Aлуминијум сулфат испоручује у таблама упакованим на палете. Потребно је да максимална маса палете буде 1500 килограма. Предметна добра ће се испоручивати по позиву Купца, једном месечно, у количини од 12 тона.

Превоз предметних добара је обавеза Продавца, док је Купац у обавези да обезбеди истовар добара,

Ова измена (допуна) конкурсне документације се објављује на Порталу УЈН и интернет страници Наручиоца.